Document ID: 31994D0059

31994D0059
L 027/53
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 26 януари 1994 година
относно ветеринарно-санитарните условия и ветеринарното сертифициране при вноса на месни продукти от Бахрейн и за изменение на Решение 79/542/ЕИО на Съвета и Решение 91/449/ЕИО на Комисията
(текст от значение за ЕИП)
(94/59/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от рода на едрия рогат добитък, свине, овце и кози, както и на прясно месо или месни продукти от трети страни (1), последно изменен с Регламент (ЕИО) № 1601/92 (2), и по-специално членове 21а и 22 от него,
като има предвид, че с Решение 79/542/ЕИО на Съвета (3), последно изменено с Решение 93/507/ЕИО на Комисията (4), е изготвен списък на трети страни, от които държавите-членки разрешават внос на животни от рода на едрия рогат добитък, свине, овце и кози, както и на прясно месо и месни продукти;
като има предвид, че с Решение 91/449/ЕИО на Комисията (5), последно изменено с Решение 93/504/ЕИО на Комисията (6), се определят образците на здравни сертификати за животни, необходими при вноса на месни продукти от трети страни;
като има предвид, че в резултат на ветеринарна мисия на Общността, независимо от санитарната обстановка, става ясно, че Бахрейн разполага с добре структурирани и организирани ветеринарни служби; като има предвид, че производството на някои топлинно обработени месни продукти от гледна точка на техния износ за Общността, ще бъде наблюдавано от официален ветеринарен лекар, назначен от отдела на ветеринарните служби;
като има предвид, че ветеринарно-санитарните условия и ветеринарното сертифициране трябва да бъдат адаптирани в съответствие със санитарната обстановка във въпросната трета страна;
като има предвид, че са предоставени гаранции, че прясното месо, което ще бъде преработвано в Бахрейн, произхожда от предприятия, одобрени по силата на разпоредбите на Директива 72/462/ЕИО;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Държавите-членки разрешават вноса от Бахрейн на месни продукти, които са претърпели или:
-
топлинна обработка в херметически затворени контейнери/съдове до стойност Fo от три или повече, или
-
топлинна обработка чрез варене, при която е била достигната температурата в центъра от най-малко 80 °С.
2. Държавите-членки не разрешават вноса от Бахрейн, на месни продукти, различни от месните продукти, посочени в параграф 1.
Член 2
Член 3
Решение 91/449/ЕИО се изменя, както следва:
1.
В част II на приложение Б, списъкът на страните, одобрени да използват образеца на здравен сертификат, с настоящото решение се изменя, като се добавя следната страна:
„Бахрейн“.
2.
В част II на приложение В, списъкът на страните, одобрени да използват образеца на здравен сертификат, с настоящото решение се изменя, като се добавя следната страна:
„Бахрейн“.
Член 4
Адресати на настоящото решение са държавите-членки.
Съставено в Брюксел на 26 януари 1994 година.

Labels: 0
3
17
18